**Масавыя забойствы ў Агасагу і Велінгара** — серыя нападаў 23 сакавіка 2019 года, падчас якіх баевікі забілі каля 160 прадстаўнікоў народа фульбэ ў цэнтральнай частцы Малі. Атакі адбыліся пасля таго, як урад Малі абвясціў аб знішчэнні пакінутых груп ісламістаў у краіне. Асабліва пацярпелі вёскі Агасагу і Велінгара.

Перадгісторыя
-------------

Пастухі народа фульбэ ўступалі у канфлікт з іншымі этнічнымі групамі Малі за магчымасць пасвіць жывёлу на пэўнай тэрыторыі і доступу да вады. Гэтыя канфлікты абвастрыліся з-за кліматычных зменаў, дэградацыі глебаў і ростам насельніцтва Паводле даных выдання *African Arguments* толькі невялікая частка народа фульбэ актыўна падтрымлівала ісламісцкія групы, але іншыя народы Малі не падзялялі гэта меркаванне і часта асацыявалі фульбе з тэрарыстамі.

Напады
------

Напады адбыліся ў вёсках Агасагу і Велінгара, населенымі прадстаўнікамі фульбэ. Па словах мясцовых малійскіх чыноўнікаў, атакі былі здзейснены паляўнічымі народа дагонаў, якія былі ўзброены агнястрэльнай зброяй і мачэтэ. Нападаючыя дагоны абвінавацілі жыхароў вёсак у сувязях з джыхадзістамі і заявілі, што атака была прадпрынята як помста за напад Аль-Каіды на ваенную базу ў Малі на мінулым тыдні, у выніку якога загінулі 23 малійскія салдаты. Па словах відавочцаў, амаль усе хаты ў вёсках былі спалены дашчэнту.

Па выніках атакі былі забітыя 160 чалавек.

Наступствы
----------

Пасля нападаў прэзідэнт Малі Ібрагім Бубакар Кейта звольніў начальніка штаба арміі генерала М’Бембу Мусу Кейту і камандзіра сухапутных войскаў генерала Абдрахаманэ Бэбі. Арганізацыя Аб’яднаных Нацый абвясціла, што 26 сакавіка накіруе следчую групу на месца злачынства. Прэзідэнт Ібрагім Бубакар Кейта загадаў, каб дагонская міліцыя *Dan Na Ambassagou*, адказная за напад, была скасавана. Арганізацыя *Human Rights Watch* таксама абвінаваціла *Dan Na Ambassagou* у тым, што яна нясе адказнасць за масавыя забойствы, хоць кіраўнік апалчэння гэта адмаўляў.

Спецыяльны саветнік ААН па папярэджанні генацыду Адама Дыенг заявіў, што ў канфлікце прысутнічае этнічны складнік. Ён нагадаў, што 26 сакавіка 2019 гады 6 дагонаў былі забітыя і яшчэ 20 выкрадзеныя меркавана ўзброенымі прадстаўнікамі фульбэ ў вёсках Уаду і Керэ-Керэ. 30 сакавіка прадстаўнікі праваахоўных органаў Малі затрымалі пецярых падазраваных у нападзе на фульбэ, якія самі раней сталі ахвярамі гвалту.

Зноскі
------

1. 1 2  *Hoije, Katarina*. Death Toll From Mali Attacks Climbs to 160, Government Says **(нявызн.)**.  Bloomberg (26 сакавіка 2019). Праверана 29 March 2019.
2. 1 2  Ahmed, Baba.  Militia head refutes his group responsible for Mali massacre **(нявызн.)** (25 March 2019). Праверана 29 March 2019.
3. ↑  Diallo, Tiemoko.  At least 134 Fulani herders killed in central Mali's worst violence yet **(нявызн.)** (23 March 2019).
4. ↑  Death toll in Mali attack rises to at least 110 **(нявызн.)** (23 сакавіка 2019). Праверана 23 March 2019.
5. ↑
6. ↑  Mali: Dozens of civilians killed as farmers and herders clash over land **(нявызн.)**, *France 24* (25 June 2018). Праверана 30 March 2019.
7. 1 2  Mali attack: More than 130 Fulani villagers killed **(нявызн.)**, *BBC News* (24 March 2019). Праверана 24 March 2019.
8. 1 2 3  Insiders Insight: Explaining the Mali massacre **(нявызн.)**. *African Arguments* (26 сакавіка 2019). Праверана 28 March 2019.
9. ↑  More than 100 Fulani massacred as ethnic and jihadist violence escalates in Mali (англ.). *France 24* (23 сакавіка 2019). Праверана 23 March 2019.
10. ↑  Mali sacks top army chiefs, dissolves militia after scores killed **(нявызн.)**.  Al Jazeera (24 сакавіка 2019). Праверана 28 March 2019.
11. ↑  UN team to investigate 'horrific' massacre in central Mali **(нявызн.)** (26 сакавіка 2019). Праверана 28 March 2019.
12. ↑  Central Mali: Top UN genocide prevention official sounds alarm over recent ethnically-targeted killings **(нявызн.)**. *UN News* (28 сакавіка 2019). Праверана 29 сакавіка 2019.
13. ↑  Six die in Mali attacks **(нявызн.)** (28 March 2019).
14. ↑  *AfricaNews*. Mali arrests five suspects in killing of 157 villagers (англ.). *Africanews*. Праверана 30 сакавіка 2019.